Նախագիծ

--------------------

Արձանագրային

«Կազմակերպությունների և անհատ ձեռնարկատերերի համար հարկային և այլ պարտադիր վճարների գծով արտոնություններ սահմանելու մասին» Հա­յաս­տանի Հանրապետության օրենք­ի նա­խա­գծի վե­­րաբերյալ Հա­յաս­­­տա­նի Հան­րա­պե­տու­թյան կա­ռա­վա­րու­թյան եզրա­կա­­ցու­թյան նախա­գծի մասին

---------------------------------------------------------------------------------------------------------

Հավանություն տալ «Կազմակերպությունների և անհատ ձեռնարկատերերի համար հարկային և այլ պարտադիր վճարների գծով արտոնություններ սահմանելու մասին» Հայաս­տա­նի Հան­րա­պե­տու­թյան օրենքի նախագծի վերաբերյալ Հա­յաս­տանի Հան­րա­պե­տու­թյան կա­ռա­­վա­­­րու­թյան եզրակացության նախագծին և այն սահմանված կար­­գով ներ­կա­յաց­նել Հայաս­­տանի Հան­­րապետության Ազգային ժողով:

[Վ. Արամյան](http://gov.am/am/gov-members/532/)

Ամալյա Ենգոյան \_\_\_\_\_\_\_\_\_\_\_\_\_\_ ,, ,, հոկտեմբերի 2016 թ.

Հովակիմ Հովակիմյան \_\_\_\_\_\_\_\_\_ ,, ,, հոկտեմբերի 2016 թ.

ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ԱԶԳԱՅԻՆ ԺՈՂՈՎԻ ՆԱԽԱԳԱՀ

 պարոն ԳԱԼՈՒՍՏ ՍԱՀԱԿՅԱՆԻՆ

Հարգելի պարոն Սահակյան

Ձեզ ենք ներկայացնում Հայաստանի Հանրապետության կառավարության եզրա­կա­ցությունը Հայաստանի Հանրապետության Ազգային ժողովի պատգամավոր [Միքայել Մել­քում­յա­ն](http://parliament.am/deputies.php?sel=details&ID=1095)ի` օրենսդրական նախաձեռ­նու­թյան կար­գով ներկա­յաց­րած «Կազմակերպությունների և ան­հատ ձեռնարկատերերի համար հարկային և այլ պարտադիր վճարների գծով արտո­նու­թյուններ սահմանելու մասին» Հայա­ս­տա­նի Հանրապե­տու­թյան օրենքի նա­խագծի (Պ-1074-28.09.2016-ՏՀ-010/0) վերաբերյալ:

Նախագծով առաջարկվում է սահմանել, որ՝

1. մինչև 2015 թվականի դեկտեմբերի 31-ը ներառյալ և դրան նախորդող հաշվետու ժա­մա­նա­կաշրջանի արդյունքներով հարկային և այլ պարտադիր վճարների գծով ապառքներ և դրանց նկատմամբ հաշվարկված տույժեր, տուգանքներ ունեցող հարկ վճարողները, ովքեր ըստ հաս­տատ­ված հարկային պարտավորությունների մարման ժամանակացույցի կկատարեն պար­տավորություն­ները, կազատվեն հար­կային օրենսդրությամբ սահմանված կարգով հաշ­վարկ­ված տույ­ժե­րից և տուգանքներից,
2. արտոնության կիրառման նպատակով հարկ վճարողները հարկային պար­տա­վո­րու­թյուն­ների ժամանակացույց ստանալու համար մինչև 2016 թվականի դեկտեմբերի 31-ը հար­կային մարմին պետք է ներկայացնեն դիմում,
3. դիմումը ստանալուց հետո հարկային մարմինը 10 աշխատանքային օրվա ընթաց­քում կազ­մում և հաստատում է հարկային պարտավորությունների մարման ժամա­նակա­ցույց, որով հարկ վճարողը պարտավորվում է հարկային պարտավո­րությունները կատարել մինչև համա­պա­տասխան ժամկետը: Կախված պարտավո­րության գումարի չափից՝ առա­ջարկ­վում է սահ­մա­նել պարտավորությունների մարման համապա­տաս­խան ժամ­կետ­ներ և ամսական չափեր (մինչև 70 մլն դրամի դեպքում` պարտավորության մեկ վեցե­րորդի չափով, մինչև 2017 թվա­կանի հունիսի 30-ը, 70 մլն դրամից ավելի դեպքում` մեկ տասերկուերորդի չափով, մինչև 2017 թվականի դեկտեմբերի 31-ը):

Այդ կապակցությամբ հայտնում ենք, որ ներկայացված խմբագրությամբ օրենքի նախա­գիծը հստակ չի կանոնակարգում հարկային ար­տո­նու­թյուն­ների տրամադրման գործընթացը, նա­խագծի հոդ­վածների միջև առ­կա են անհա­մա­պա­տաս­խանություններ, որի հետևանքով, նա­խա­գծի ընդունման պարագայում ար­տո­նու­թյուն­ների կիրառման առումով այն կարող է առա­ջաց­նել խնդրահարույց հարցեր: Մասնավո­րա­պես`

1. 2-րդ հոդվածով սահմանվում են նոր հասկացություններ, որոնք տար­բեր­վում են գոր­ծող հարկային օրենսդրությամբ նույն հասկացությունների համար տրված սահ­մա­նումներից: Մասնավորապես, օգտագործվում է շահառու հաս­կացությունը, և այդ հաս­կա­ցության մեջ առանձ­նացվում են կազմակերպու­թյունը, պետական կամ պետական մաս­նակ­ցությամբ կազ­մա­կերպությունները,
2. 2-րդ հոդվածի համաձայն, շահառու են հանդիսանում կազ­մակեր­պու­թյունները: Այսինքն` նախագծով առաջարկվող հարկային արտոնություններից կարող են օգտվել նաև ոչ առևտրային կազմակերպությունները, ինչը անհասկանալի է՝ հաշվի առնելով այն, որ նա­խա­գծի հիմնավորման համաձայն, նախագծի նպատակը ձեռնարկատիրական գործունեության արդյունավետության բարձրացումն է,
3. 2-րդ հոդվածի համաձայն, շահառու համարվելու համար հիմք է ընդուն­վում շահու­թա­հար­կի, եկամտային հարկի, ակցիզային հարկի, ԱԱՀ-ի, շրջա­նա­ռության հարկի, հաստա­տա­գրված վճարի, տարեկան պետական տուրքի մասով պարտավորու­թյուն­ներ ունենալը: Այ­սինքն` նախագծի համաձայն, շահառու կարող է հանդիսանալ միայն վերոնշյալ հարկատե­սակ­նե­րի, հաստատագրված վճարի և պետական տուրքի մասով պար­տավորություններ ունեցող հարկ վճարողները: Նախագծով ներկայացված «հարկային պար­տա­վորություն» հասկա­ցու­թյան սահմանման համաձայն, սակայն, ստացվում է, որ հար­կա­յին պարտավորություն է հա­մար­վում ոչ միայն վերոնշյալ հարկատեսակների և վճա­րա­տե­սակի մասով պարտավորություն­նե­րը, այլ առհասարակ բոլոր պարտադիր վճարների գծով պարտավորությունները (օրինակ՝ բնա­պահպանական կամ բնօգտագործման վճարը և այլն): Ստացվում է, որ շահառու համար­վե­լու համար հիմք է ընդունվում առանձին հարկա­տե­սակ­ների գծով պարտավորություններ ունե­նալու հանգամանքը, իսկ որպես հարկային պարտա­վո­րություն, որի նկատմամբ նախա­տես­վում է կիրառել արտոնություն՝ ընդհանրապես հարկային և այլ պար­տա­դիր վճարների գծով ապառքները և դրանց նկատ­մամբ հաշվարկված տույժերը, տու­գանք­ները:

Անհասկանալի է նաև, թե ինչու են շահառու համարվելու համար հիմք ընդուն­վում միայն որոշ հարկատեսակների և առանձնապես` տարեկան պետական տուրքի գծով ժամ­կետ­անց պար­­տավորությունները: Խնդիրը հատկապես կայանում է նրանում, որ տարեկան պետական տուր­քի մասով առաջարկվող արտոնության կիրառության հետևանքով առաջա­նալու են մի շարք խնդիրներ, որոնք նախագծով կարգավորված չեն: Մաս­նա­վո­րա­պես, գործող օրենս­դրու­թյան համաձայն, տարեկան պետական տուրքի գծով չկատարված պար­տավորությունները հիմք են տնտեսվարող սուբյեկտներին տրված լիցենզիաների գոր­ծո­ղու­թյունը կասեցնելու հա­մար: Նախագծով, սակայն, չեն կարգավորվել առաջարկվող արտո­­­նությունների կիրառու­թյու­նից հետո կասեցված լիցենզիաների հետ կապված հար­ցերը:

1. Նախագծից պարզ չէ, արդյոք պարտավորությունների մասնակի մարումների դեպ­քում ար­­տոնությունները կիրառվելու են այդ մարումներին համամասնորեն թե ոչ և, հետևա­բար, պարզ չէ նաև ժամանակացույցի խախտումների դեպքում ինչ գումարների մասով են վերա­կանգնվելու հարկային պարտավորությունները, օրինակ՝ տույժերը: Բացի այդ, հարկ է նկատել, որ նախագծի 5-րդ հոդվածի համաձայն, ժամանակացույցի խախտ­­ման դեպ­քում հար­կա­յին մարմինը իրավասու է դիմել դատարան՝ գումարի բռնա­գանձ­­ման պահան­ջով, մինչդեռ գոր­ծող օրենսդրության համաձայն, հարկային պարտա­վո­րու­­թյունների բռնա­գան­ձումն իրա­կա­նացվում է արտադատարանական կարգով:

Ելնելով շարադրվածից` Հայաստանի Հանրապետության կառավարությունը նպա­տա­կա­հար­մար չի համարում ներկայացված խմբագրու­թյամբ օրենքի նախագծի ընդունումը:

Միաժամանակ հայտնում ենք, որ, ներկայացված օրենքի նախագիծը Հա­յաս­տա­նի Հան­­­­­րա­պե­­տու­թյան Ազ­գային ժողովում քննարկելիս, հարակից զեկուց­մամբ հանդես կգա Հա­­յաս­տանի Հան­­րա­պետության ֆինանսների նախարար Վարդան Արամյանը:

Օրենքի նախագծի ընդունման դեպքում Հա­յաս­տա­­նի Հան­­­րա­պետության կառա­վա­րու­թյան որոշման կամ այլ իրա­վա­կան ակտի ընդունման անհրաժեշտություն չի առաջանում:

Կից ներ­կա­յաց­վում են օրենքի նախագծի կարգավոր­ման ազ­դե­ցու­­թյան գնահատման եզրակացությունները:

 Հարգանքով`

ԿԱՐԵՆ ԿԱՐԱՊԵՏՅԱՆ

**ԱՌՈՂՋԱՊԱՀՈՒԹՅԱՆ ԲՆԱԳԱՎԱՌՈՒՄ ԿԱՐԳԱՎՈՐՄԱՆ ԱԶԴԵՑՈՒԹՅԱՆ ԳՆԱՀԱՏՄԱՆ ԵԶՐԱԿԱՑՈՒԹՅՈՒՆ**

**«Կազմակերպությունների և անհատ ձեռնարկատերերի համար հարկային և այլ պարտադիր վճարների գծով արտոնություններ սահմանելու մասին» Հայաստանի Հանրապետության օրենքի նախագծի ընդունման դեպքում**

«Կազմակերպությունների և անհատ ձեռնարկատերերի համար հարկային և այլ պարտադիր վճարների գծով արտոնություններ սահմանելու մասին» Հայաստանի Հանրապետության օրենքի նախագծի ընդունումն առողջապահության բնագավառի վրա ազդեցություն չի ունենա:

 ԱԶԴԵՑՈՒԹՅԱՆ ԳՆԱՀԱՏՄԱՆ ՄԱՍԻՆ ԵԶՐԱԿԱՑՈՒԹՅՈՒՆ

# <<Կազմակերպությունների և անհատ ձեռնարկատերերի համար հարկային և այլ պարտադիր վճարների գծով արտոնություններ սահմանելու մասին>> Հայաստանի Հանրապետության օրենքի նախագծի բնապահպանության բնագավառում կարգավորման

1. <<Կազմակերպությունների և անհատ ձեռնարկատերերի համար հարկային և այլ պարտադիր վճարների գծով արտոնություններ սահմանելու մասին>> Հայաստանի Հանրապետությանօրենքի նախագծի (այսուհետ` Օրենք) ընդունման արդյունքում շրջակա միջավայրի oբյեկտների` մթնոլորտի, հողի, ջրային ռեսուրսների, ընդերքի, բուuական և կենդանական աշխարհի, հատուկ պահպանվող տարածքների վրա բացասական հետևանքներ չեն առաջանա:

2. Օրենքի նախագծի չընդունման դեպքում շրջակա միջավայրի oբյեկտների վրա բացասական հետևանքներ չեն առաջանա:

3. Օրենքի նախագիծը բնապահպանության ոլորտին չի առնչվում և ոլորտը կանոնակարգող իրավական ակտերով ամրագրված uկզբունքներին և պահանջներին չի հակասում:

 Օրենքի կիրարկման արդյունքում բնապահպանության բնագավառում կանխատեuվող հետևանքների գնահատման և վարվող քաղաքականության համեմատական վիճակագրական վերլուծություններ կատարելու անհրաժեշտությունը բացակայում է:

**ՀԱԿԱԿՈՌՈՒՊՑԻՈՆ ԲՆԱԳԱՎԱՌՈՒՄ ԿԱՐԳԱՎՈՐՄԱՆ ԱԶԴԵՑՈՒԹՅԱՆ ԳՆԱՀԱՏՄԱՆ ԵԶՐԱԿԱՑՈՒԹՅՈՒՆ**

**«Կազմակերպությունների և անհատ ձեռնարկատերերի համար հարկային և այլ պարտադիր վճարների գծով արտոնություններ սահմանելու մասին Հայաստանի Հանրապետության օրենքի նախագծի վերաբերյալ**

«Կազմակերպությունների և անհատ ձեռնարկատերերի համար հարկային և այլ պարտադիր վճարների գծով արտոնություններ սահմանելու մասին Հայաստանի Հանրապետության օրենքի նախագիծն իր մեջ Հայաստանի Հանրապետության կառավարության 2009 թվականի հոկտեմբերի 22-ի «Նորմատիվ իրավական ակտերի նախագծերի հակակոռուպցիոն բնագավառում կարգավորման ազդեցության գնահատման իրականացման կարգը հաստատելու մասին» թիվ 1205-Ն որոշմամբ հաստատված կարգի 9-րդ կետով նախատեսված որևէ կոռուպցիոն գործոն չի պարունակում:

**Եզրակացություն**

**«Կազմակերպությունների և անհատ ձեռնարկատերերի համար հարկային և այլ պարտադիր վճարների գծով արտոնություններ սահմանելու մասին» Հայաստանի Հանրապետության օրենքի նախագծի** **առնչությամբ սոցիալական պաշտպանության ոլորտում կարգավորման ազդեցության գնահատման**

«Կազմակերպությունների և անհատ ձեռնարկատերերի համար հարկային և այլ պարտադիր վճարների գծով արտոնություններ սահմանելու մասին» Հայաստանի Հանրապետության օրենքի նախագծի առնչությամբ կարգավորման ազդեցության գնահատումը կատարվել է «Իրավական ակտերի մասին» ՀՀ օրենքի 27.1 հոդվածի և ՀՀ Կառավարության 2010 թվականի հունվարի 14-ի թիվ 18-Ն որոշման համաձայն:

 Նախագծի սոցիալական պաշտպանության ոլորտում կարգավորման ազդեցության գնահատումը կատարվել է սոցիալական պաշտպանության ոլորտի և դրա առանձին ենթաոլորտների իրավիճակի բնութագրիչների և դրանց ինդիկատորների հիման վրա:

Նախագիծը`

 ա) ռազմավարական կարգավորման ազդեցության տեսանկյունից ունի **չեզոք ազդեցություն.**

 բ)շահառուների վրա կարգավորման ազդեցությանտեսանկյունից ունի **դրական ազդեցություն:**

**ԵԶՐԱԿԱՑՈՒԹՅՈՒՆ**

**«Կազմակերպությունների և անհատ ձեռնարկատերերի համար հարկային և այլ պարտադիր վճարների գծով արտոնություններ սահմանելու մասին» Հայաստանի Հանրապետության օրենքի նախագծի մրցակցության բնագավառում կարգավորման ազդեցության գնահատման**

«Կազմակերպությունների և անհատ ձեռնարկատերերի համար հարկային և այլ պարտադիր վճարների գծով արտոնություններ սահմանելու մասին» Հայաստանի Հանրապետության օրենքինախագծով(այսուհետ` Նախագիծ) նախատեսվում է` սահմանել հարկային պարտավորությունների վճարման կարգ` մինչև 70 միլիոն և 70 միլիոնից ավելի ՀՀ դրամ հարկային պարտավորություն ունեցող շահառուների (հարկ վճարողներ) համար:

Նախագծով կարգավորվող շրջանակներն առնչվում են մի շարք ապրանքների, աշխատանքների և ծառայությունների շուկաների հետ, սակայն Նախագծի ընդունմամբ նշված շուկաներում մրցակցային դաշտի վրա զգալի ազդեցություն լինել չի կարող:

Հիմք ընդունելով նախնական և ազդեցության գնահատման բուն գործընթացի փուլերի արդյունքները` արձանագրվում է Նախագծի ընդունմամբ մրցակցության միջավայրի վրա *զգալի ազդեցություն չհայտնաբերվելու* եզրակացություն:

**ԵԶՐԱԿԱՑՈՒԹՅՈՒՆ**

**«Կազմակերպությունների և անհատ ձեռնարկատերերի համար հարկային և այլ պարտադիր վճարների գծով արտոնություններ սահմանելու մասին» ՀՀ օրենքի նախագծի` տնտեսական, այդ թվում` փոքր և միջին ձեռնարկատիրության բնագավառում կարգավորման ազդեցության գնահատման**

«Կազմակերպությունների և անհատ ձեռնարկատերերի համար հարկային և այլ պարտադիր վճարների գծով արտոնություններ սահմանելու մասին» ՀՀ օրենքի նախագծի (այսուհետ` Նախագիծ)` գործարար և ներդրումային միջավայրի վրա կարգավորման ազդեցության գնահատման նպատակով իրականացվել են նախնական դիտարկումներ:

Գնահատման նախնական փուլում պարզ է դարձել, որ Նախագծով, նախատեսվում է սահմանելմինչև 2015թ. դեկտեմբերի 31-ը ներառյալ հարկային և (կամ) այլ պարտադիր վճարների գծով ապառքներ և դրանց նկատմամբ հաշվարկված տույժեր, տուգանքներ ունեցող տնտեսավարողների և հարկային մարմնի միջև այդ պարտավորությունների մարման ժամանակացույցի կնքման **պարտադիր** նորմեր:

Ներկայումս ՀՀ օրենսդրությունը սահմանում է հարկային պարտավորությունների մարման ժամանակացույցի սահմանման հնարավորություն, սակայն այն կրում է հայեցողական բնույթ և հարկային մարմնին տրված է սուբյեկտիվ որոշումներ կայացնելու հնարավորություն:

Հաշվի առնելով վերոգրյալը` Նախագծի ընդունման դեպքում, դրա կիրարկման արդյունքում գործարար և ներդրումային միջավայրի վրա նախատեսվում է ***դրական ազդեցություն:***

ԵԶՐԱԿԱՑՈՒԹՅՈՒՆ

«Կազմակերպությունների և անհատ ձեռնարկատերերի համար հար­­կային և այլ պարտադիր վճարների գծով արտոնություններ սահմանելու մասին» ՀՀ օրենքի նախագծի` բյուջետային բնագավառում կարգավորման ազդեցության գնահատման վերաբերյալ

Նախագծով առաջարկվում է սահմանել, որ մինչև 2015 թվականի դեկտեմբերի 31-ը ներառյալ և դրան նախորդող հաշվետու ժամանա­կաշրջանի արդյունքներով առանձին հարկատեսակների, պետական տուրքի գծով ապառքներ, տույժեր և տուգանքներ ունեցող հարկ վճարողները, ովքեր ըստ հաս­տատ­ված հարկային պարտավորությունների մարման ժամա­նակացույցի կկատարեն պարտավորություն­ները, կազատվեն հար­կային օրենս­դրու­թյամբ սահմանված կարգով հաշվարկված տույ­ժե­րից և տուգանքներից:

Հաշվի առնելով վերոգրյալը` հայտնում ենք, որ նախագծի ընդունման ազդե­ցությունը պետական բյու­ջեի եկամուտների վրա կլինի բացասական:

Միաժամանակ, հայտնում ենք, որ նախագծի ընդունումը պետական բյուջեի ծախսերի, ինչպես նաև համայնքների բյուջեների եկամուտների և ծախսերի վրա կլինի չեզոք:

 

*ՆԱԽԱԳԻԾ*

*Պ-1074-28.09.2016-ՏՀ-010/0*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ**

**ԿԱԶՄԱԿԵՐՊՈՒԹՅՈՒՆՆԵՐԻ ԵՎ ԱՆՀԱՏ ՁԵՌՆԱՐԿԱՏԵՐԵՐԻ ՀԱՄԱՐ ՀԱՐԿԱՅԻՆ ԵՎ ԱՅԼ ՊԱՐՏԱԴԻՐ ՎՃԱՐՆԵՐԻ ԳԾՈՎ ԱՐՏՈՆՈՒԹՅՈՒՆՆԵՐ ՍԱՀՄԱՆԵԼՈՒ ՄԱՍԻՆ**

***Հոդված 1.*** Օրենքի կարգավորման առարկան

Սույն օրենքը կարգավորում է կազմակերպությունների եւ անհատ ձեռնարկատերերի համար հարկային եւ այլ պարտադիր վճարների գծով արտոնություններ սահմանելու հետ կապված հարաբերությունները:

***Հոդված 2.*** Օրենքում կիրառվող հիմնական հասկացությունները

Սույն օրենքի կիրառության իմաստով, ստորեւ նշված հասկացություններն ունեն հետեւյալ իմաստն ու նշանակությունը.

**շահառու**՝ կազմակերպություններ, անհատ ձեռնարկատերեր, պետական կամ պետական բաժնեմաս ունեցող կազմակերպություններ, որոնք 2015 թվականի դեկտեմբերի 31-ը ներառյալ եւ (կամ) դրան նախորդող հաշվետու ժամանակաշրջանների արդյունքներով ունեն շահութահարկի, եկամտային հարկի, ակցիզային հարկի, ավելացված արժեքի հարկի, շրջանառության հարկի, հաստատագրված վճարի, տարեկան պետական տուրքի գծով ապառքներ եւ դրանց նկատմամբ հաշվարկված տույժեր, տուգանքներ.

**հարկային պարտավորություն**՝ 2015 թվականի դեկտեմբերի 31-ը ներառյալ եւ (կամ) դրան նախորդող հաշվետու ժամանակաշրջանների արդյունքներով հարկային եւ այլ պարտադիր վճարների գծով ապառքներ եւ դրանց նկատմամբ հաշվարկված տույժեր, տուգանքներ:

***Հոդված 3.*** Շահառուների՝ հարկային պարտավորությունների մարման ժամանակացույց ստանալը, հաստատելը

1. Շահառուն հաշվառման վայրի հարկային մարմնից սույն օրենքի իմաստով հարկային պար­տա­վորությունների մարման ժամանակացույց ստանում է իր դիմումի համաձայն, որը ներ­կայացվում է հաշվառման վայրի հարկային մարմին մինչեւ 2016 թվականի դեկտեմբերի 31-ը:

2. Հարկային մարմինը հարկ վճարողի դիմումը ստանալուց հետո` 10 աշխատանքային օրվա ընթացքում, դիմումատուի հետ կազմում եւ հաստատում է հարկային պարտավորությունների մարման ժամանակացույց, որով շահառուն պարտավորվում է վճարել հարկային պարտավորությունները սույն օրենքի 4-րդ հոդվածով սահմանված կարգով:

***Հոդված 4.*** Հարկային պարտավորությունների վճարման կարգը

1. Շահառուն պարտավորվում է վճարել հարկային պարտավորությունները հետեւյալ կարգով`

1) մինչեւ 70 միլիոն Հայաստանի Հանրապետության դրամ հարկային պարտավորություն ունեցող շահառուներն ըստ հաստատված հարկային պարտավորությունների մարման ժամանակացույցի մարումները կատարում են 2017 թվականի հունվարի 1-ից սկսած մինչեւ 2017 թվականի հունիսի 30-ը` յուրաքանչյուր ամիս վճարելով հարկային պարտավորության առնվազն մեկ վեցերորդ մասը.

2) 70 միլիոն եւ ավելի Հայաստանի Հանրապետության դրամ հարկային պարտավորություն ունեցող հարկ վճարողներն ըստ սահմանված ժամանակացույցի մարում են գումարները 2017 թվականի հունվարի 1-ից սկսած մինչեւ 2017 թվականի դեկտեմբերի 31-ը` յուրաքանչյուր ամիս վճարելով հարկային պարտավորության առնվազն մեկ տասներկուերորդ մասը:

2. Շահառուները, որոնք հաստատված  ժամանակացույցով փաստացի կմարեն ունեցած հարկային ապառքները, կազատվեն հարկային օրենսդրության համաձայն հաշվարկված տույժերից, տուգանքներից:

3. Շահառուները, որոնք սույն օրենքն ուժի մեջ մտնելու պահին փաստացի կատարել են 2015 թվականի դեկտեմբերի 31-ը ներառյալ եւ (կամ) դրան նախորդող հաշվետու ժամանակաշրջանների արդյունքներով առաջացած հարկային եւ այլ պարտադիր վճարների գծով ապառքների վճարումները, սույն օրենքն ուժի մեջ մտնելու պահից ազատվում են այդ ապառքների գծով հաշվարկված եւ չվճարված տույժերը եւ տուգանքները վճարելու պարտավորությունից:

***Հոդված 5.*** Հարկային պարտավորությունների մարման հաստատված ժամանակացույցով վճարումների խախտման դեպքում հարկային մարմնի գործողությունները

1. Սույն օրենքի 3-րդ եւ 4-րդ հոդվածներով սահմանված հարկային պարտավորությունների մարման ժամանակացույցի առաջին իսկ խախտման դեպքում հարկային մարմնին իրավունք է վերապահում պարտավորությունների բռնագանձման հայց ներկայացնել դատարան:
2. Շահառուները, որոնց նկատմամբ 2015 թվականի դեկտեմբերի 31-ը ներառող եւ (կամ) դրան նախորդող հաշվետու ժամանակաշրջանների արդյունքներով առաջացած հարկային պարտավորությունների կատարումն ապահովելու համար ներկայացվել են բռնագանձման հայցեր, հարկային մարմնի հետ կնքում են հաշտության համաձայնություն:

***Հոդված 6.*** Օրենքի ուժի մեջ մտնելը

Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀԻՄՆԱՎՈՐՈՒՄ**

**ԿԱԶՄԱԿԵՐՊՈՒԹՅՈՒՆՆԵՐԻ ԵՎ ԱՆՀԱՏ ՁԵՌՆԱՐԿԱՏԵՐԵՐԻ ՀԱՄԱՐ ՀԱՐԿԱՅԻՆ ԵՎ ԱՅԼ ՊԱՐՏԱԴԻՐ ՎՃԱՐՆԵՐԻ ԳԾՈՎ ԱՐՏՈՆՈՒԹՅՈՒՆՆԵՐ ՍԱՀՄԱՆԵԼՈՒ ՄԱՍԻՆ ՆԱԽԱԳԾԻ ԸՆԴՈՒՆՄԱՆ**

Նախագծի ընդունումը պայմանավորված է հարկ վճարողների՝ մեծ ծավալների հասնող կուտակված հարկային պարտավորություններով, որոնք ներկա պայմաններում կատարման ցածր հավանականություն ունեն:

Մյուս կողմից՝ օրինագծի ընդունումը թույլ կտա էականորեն նպաստել նաեւ 2017 թվականի բյուջեի եկամտային մասի կատարմանը, քանզի ինչպես ցույց է տվել նախկին հարկային համաներումների փորձը, հարկային պարտավորությունների համար հաշվեգրված տույժերից ու տուգանքներից ազատումը կշահագրգռի հարկ վճարողներին կատարելու տարիներ ի վեր չկատարված հարկային պարտավորությությունները՝ այդ կերպ մեղմելով թե՜ սեփական հարկային բեռը, թե՜ նպաստելով բյուջեի կատարմանը:

Սույն օրենքի նախագծի ընդունումը նաեւ էականորեն կբարձրացնի ձեռնարկատիրական գործունեության արդյունավետությունն այն առումով, որ ներկա հետճգնաժամային փուլում հարկատուների մոտ գոյացած հարկային տույժ ու տուգանքները հաճախ անհեռանկար են դարձնում ձեռնարկատերերի հետագա գործունեությունը:

Միեւնույն ժամանակ հարկ է նշել, որ օրինագծի ընդունումը առավել քան արդիական եւ հիմնավորված է հարկային օրենսգրքի ընդունման նախաշեմին, քանզի այն մի կողմից թույլ կտա փոխհատուցելու ՀՀ-ում մյուս երկրների համեմատ գործող տույժերի աննախադեպ խստությունը, մյուս կողմից հարկային օրենսգրքի ընդունումով պայմանավորված խաղի նոր կանոնների հաստատումից առաջ առողջացենու հարկային դաշտն ու գործարար միջավայրը՝ հնարավորություն ընձեռելով հարկ վճարողներին գործել թեթեւացած հարկային բեռով: